जिस तरह एक राजनीति अपने संसदीय जीवन के अस्तित्व को बनाए रखने की हर संभव कोशिश करता है, उसी तरह एक सांस्कृतिक योद्धा, बुनियादी परिवर्तन के वैचारिक औजार तैयार करता रहता है। इस फर्क को इस उदाहरण से समझा जा सकता है। कांशीराम जुलाई 1979 में अपने संपादकीय में लिखते हैं कि -दंगों में एक विशेष पहलू यह भी देखने को मिला कि मुसलमानों को अनुसूचित जाति तथा पिछड़े वर्गों के विरूद्ध खड़ा करने की कोशिश की गई। अलीगढ़ में मुस्लिमों और जाटवों (चमारों) को भिड़ाने का प्रयास किया गया। जमशेदपुर में अनुसूचित जनजातियों को मुस्लिमों के विरूद्ध खुलकर भड़काया गया तथा नादिया जिले में पिछड़ी जातियों के गुंडे मुस्लिमों से भिड़ गए।’